
REFERAT

Privind aprobarea Studiului de Fezabilitate 

“AMENAJARE STR BUCOVINA”

Direcţia Edilitară are în program întocmirea Studiului de Fezabilitate  aferent obiectivului de investiţii “Amenajare str.Bucovina”.

Amplasamentul investiţiei: Zona de nord a Municipiului Timişoara

  Necesitatea şi oportunitatea investiţiei:

Pe raza municipiului Timişoara mai există străzi de pământ, şi pietruite care în perioadele ploioase îngreunează accesul rutier şi pietonal în zonelor pe care aceste străzi le deservesc.

 Amenajarea rutieră şi pietonală a străzii Bucovina este posibilă ca urmare a faptului că s-au realizat lucrările de modernizare şi extindere la gospodăria subterană, prin introducerea reţelelor de apă, canalizare, gaze naturale, etc .

Conform planului Urbanistic General al Municipiului Timişoara, în zona destinată căilor de comunicaţie este interzisă amplasarea de orice fel de construcţii.

Apele freatice sunt la adâncimi variabile, cuprinse între 1,5 şi 2,5 m.

Caracteristicile principale ale construcţiilor:

Strada Bucovinei este o arteră importantă în trama stradală a municipiului, ea este cuprinsă între Calea Torontalului şi Str martir Cernăianu (fostă Almăjului). Strada are pe o mare parte a ei carosabil din beton asfaltic, mai puţin sectorul cuprins între str. Cernăuţi şi Str. Martir Cernăianu (Almăjului), care este din pământ. 

Sectrorul proiectat din Strada Bucovina este cuprinsă între străzile Martir Cernăianu (Almăjului la sud) şi strada Cernăuţi (la nord). Strada are o lungime de 173,60 m.  

 
Sectorul proiectat este cuprins între străzile Cernăuţi şi Martir Cernăianu;

Sectorul menţionat are o lungime de 173,60 m.

Pe acest sector prospectul stradal prezintă următoarele caracteristici:

· 14,00…14,50 m. distanţa dintre fronturile clădite;

· 5,50…7,00 m. cale rutieră de pământ 

· zone verzi laterale cu lăţimi variabile 2,50…3,00 m

· 1,00…1,50 m. trotuare din dale sau beton(local) alipite frontului clădit.

Axa căii rutiere proiectate se va afla în aliniament pe întreg sectorul proiectat se va face abstracţie de la axa caii de pământ care nu poate fi urmărită pentru realizarea unui prospect stradal .

Pe toată lungimea străzii se vor amenaja accesele rutiere la imobile, trotuarele existente  (din dale sau din pământ) se vor reface integral , iar în zonele verzi adiacente carosabilului se vor planta pomi, şi se vor reface suprafeţele verzi.

În zona trecerilor de pietoni, trotuarul se va executa cu racord la nivelul carosabilului pentru a uşura circulaţia pietonilor şi în special a persoanelor cu handicap locomotor.

Totodată se vor executa lucrările pentru semnalizare rutieră verticală prin intermediul indicatoarelor de circulaţie rutieră.

Lăţimea părţii carosabile a străzii va fi de 7,00 m, pentru toată lungimea străzii.

Trotuarele pe sectorul proiectat al străzii se vor reface integral pentru a facilita traficul pietonal. Trotuarele vor avea lăţimea de 1,50m şi vor fi încadrate de borduri mici de beton.

Zonele verzi vor avea lăţimi variabile.

Carosabilul se va executa cu pante transversale cu valori 2,0… 2,5 %. iar lângă bordura de încadrare se prevede realizarea unei rigole din beton pentru a uşura evacuarea apelor pluviale în profil longitudinal.

Profilul longitudinal va fi proiectat astfel ca să se asigure dirijarea apelor meteorice spre gurile de scurgere proiectate, asigurând lungimi cât mai mari ale pasului de proiectare.

Cotele proiectate vor fi corelate cu zonele adiacente.

Scurgerea apelor de pe partea carosabilă se va face prin intermediul pantelor transversale spre rigolele carosabile, care în profil longitudinal vor urmării evacuarea apelor pluviale spre gurile de scurgere proiectate.

Pe sectorul proiectat se vor prevede dispozitive de scurgere a apelor, materializate prin rigole carosabile la margine părţii carosabile şi guri de scurgere. 

 Structura rutieră:

Pe sectorul proiectat între str. Martir Cernăianu şi str. Cernăuţi se va proiecta un carosabil nou cu următoarea structură rutieră:

· 4,0 cm strat de uzură din BA16;

· 6,0 cm strat de legătură din BAD25;

· 20 cm strat de bază din piatră spartă [15…25mm.;40..63mm.;63…90mm.]

· 25 cm fundaţie din balast cilindrat;

· 7 cm strat izolator din nisip pilonat;

Trotuarele noi şi accese spre imobile se vor proiecta cu următoarea structură rutieră:

· 3,0 cm strat de uzură din BA8;

· 10,0 cm beton de ciment B;

· 10,0 cm balast;

Finanţarea investiţiei se va realiza cu fonduri de la bugetul local Municipiului Timişoara.                                                            


Valoarea totală (inclusiv TVA) a investiţiei “Amenajare str.Bucovina”  este estimată la 485.072,78 RON, reprezentând 136.529,72 euro.

Având în vedere faptul că finanţarea studiului de fezabilitate “Amenajare str.Bucovina ” se face din Bugetul local aprobat pentru anul 2006, propunem aprobarea studiului de fezabilitate şi realizarea investiţiei menţionată anterior.                          

